b'\n_START_ARTICLE_\nProcerus gigas\n_START_SECTION_\nUtbredelse\n_START_PARAGRAPH_\nProceus gigas finnes i helt i s\xc3\xb8r\xc3\xb8st Europa og Midt\xc3\xb8sten. Finnes ikke i Norge.\n_START_SECTION_\nUtseende\n_START_PARAGRAPH_\nProceus gigas er den st\xc3\xb8rste av l\xc3\xb8pebillene i Europa, opptil 70\xc2\xa0mm lang. Fargen er m\xc3\xb8rk brunlig svart, den er ikke metallisk, men mer matt.  Den ligner p\xc3\xa5 de andre jordl\xc3\xb8perne, men er bredere og tyngre bygd.  Beina er lange l\xc3\xb8pebein, kroppen er elegant bygd. Bakkroppen er bredest p\xc3\xa5 midten og ganske smal fremme. Dekkvingene har lengdestrimler p\xc3\xa5 grunn av rekker av sm\xc3\xa5 knudrete forh\xc3\xb8yninger i variable st\xc3\xb8rrelser.\n_START_SECTION_\nLevevis\n_START_PARAGRAPH_\nProceus gigas  lever som predator p\xc3\xa5 andre dyr, kanskje s\xc3\xa6rlig landlevende snegler. De voksne (imago) kan leve flere \xc3\xa5r._NEWLINE_Den tilh\xc3\xb8rer gruppen av insekter med fullstendig forvandling (holometabole insekter), som gjennomg\xc3\xa5r  en metamorfose i l\xc3\xb8pet av utviklingen. Larvene er radikalt forskjellige fra de  voksne i levevis og i kroppsbygning. Mellom larvestadiet og det voksne stadiet er et puppestadie, en hvileperiode, der billens indre og ytre organer endres.'